पाएं अपने शहर की ताज़ा ख़बरें और फ्री ई-पेपरडाउनलोड करें
थाना कैनाल कालोनी पुलिस ने एक युवक को खुदकुशी के लिए मजबूर करने के आरोप में एक युवती व महिला समेत दो लोगों के खिलाफ खुदकुशी के लिए मजबूर करने का मामला दर्ज किया है।
प्राप्त जानकारी अनुसार माया देवी पत्नी आत्मा राम वासी शहीद उधम सिंह नगर बठिंडा ने थाना कैनाल कॉलोनी पुलिस को दर्ज कराई शिकायत में बताया कि आरोपी प्रवीन पुत्री सुभाष उसके 20 वर्षीय बेटे अभिषेक को जबरन शादी करवाने के लिए परेशान कर रही थी। इस काम में आरोपी युवती का साथ सलमा पत्नी रहमत शाह वासी बंगी नगर बठिंडा भी दे रही थी। माया देवी ने पुलिस को दिए बयान में बताया कि आरोपियों से तंग आकर बीती 4 मई को उसके बेटे अभिषेक ने घर में खुद को फंदा लगाकर खुदकुशी कर ली। पुलिस ने दोनों आरोपियों के खिलाफ मामला दर्ज कर छापेमारी शुरू कर दी है।
युवक ने पंखे से फंदा लगाकर की आत्महत्या
बठिंडा उधम सिंह नगर गली नंबर 26 में 20 वर्षीय नवयुवक ने गले में रस्सी का फंदा डाल कर पंखे से लटक कर अपनी जीवन लीला समाप्त कर ली। घटना की सूचना मिलने पर सहारा जनसेवा वर्कर मनी कर्ण व सिमर गिल मौके पर पहुंचे और घटना की जानकारी वर्धमान पुलिस को दी। सूचना मिलने पर मौके पर पहुंची पुलिस टीम ने शव को कब्जे के लेकर जांच शुरू की और सहारा वर्करों की मदद से शव को नीचे उतारा गया। कार्रवाई के बाद पुलिस ने सहारा वर्करों की मदद से पोस्टमार्टम के लिए शव सिविल अस्पताल पहुंचाया। नवयुवक की शिनाख्त 20 वर्षीय सोनू नेपाली पुत्र आत्मा राम वासी उधम सिंह नगर गली नंबर 26 के तौर पर हुई। फिलहाल वर्धमान पुलिस द्वारा जांच अभी जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn